# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL** | **Cyhoeddi’r Canllaw Pennu Eithriadau i’r terfynau cyflymder 20mya** |
| **DYDDIAD** | **09 Tachwedd 2022** |
| **GAN** | **Lee Waters, Y Dirprwy Weinidog Newid Hinsawdd** |

Ar 12fed Gorffennaf pasiodd y Senedd y ddeddfwriaeth i newid y Terfyn Cyflymder Diofyn Cenedlaethol yng Nghymru ar ffyrdd cyfyngedig o 30 mya i 20 mya. Mae awdurdodau priffyrdd wrthi’n paratoi ar gyfer y newidiadau angenrheidiol hyn cyn i’r terfyn cyflymder diofyn o 20mya ar ffyrdd cyfyngedig ddod i rym ym mis Medi 2023.

Ni fydd y ddeddfwriaeth newydd yn gosod terfyn cyflymder cyffredinol (‘blanced’) ar bob ffordd, bydd yn gwneud y terfyn cyflymder diofyn yn 20mya, gan adael awdurdodau lleol, sy’n adnabod eu hardal orau, i ymgysylltu â’r gymuned leol i benderfynu pa ffyrdd ddylai aros ar 30mya.

Mae Llywodraeth Cymru wedi bod yn gweithio’n agos gydag awdurdodau priffyrdd i ddylunio proses ar gyfer eithriadau 30mya a’r [Canllaw Pennu Eithriadau](https://llyw.cymru/pennu-eithriadau-ir-terfyn-cyflymder-diofyn-o-20mya-ar-ffyrdd-cyfyngedig). Mae’r canllaw yn darparu offeryn i helpu i gymhwyso’r rhesymeg dros wneud unrhyw eithriad, tra hefyd yn ystyried ffactorau ac amgylchiadau lleol. Mae hefyd yn sicrhau bod dull cyson yn cael ei fabwysiadu ledled Cymru.

Dros y misoedd nesaf, bydd awdurdodau priffyrdd yn ymgynghori ar eu holl eithriadau arfaethedig i'r terfyn cyflymder diofyn newydd o 20 mya gan sicrhau bod pobl leol yn gallu dweud eu dweud ar y cynigion.

Er mwyn helpu i ddeall lle bydd yr eithriadau wedi’u lleoli, mae Llywodraeth Cymru hefyd yn lansio [map rhyngweithiol](https://mapdata.llyw.cymru/maps/roads-affected-by-changes-to-the-speed-limit-on-re/) fydd yn cael ei ddiweddaru’n rheolaidd wrth i awdurdodau priffyrdd fynd drwy’r broses ymgynghori.